‘આભમાં તો એક પણ કેડી નથી પણ એનો મતલબ એ નથી કે ત્યાં સફર કોઈએ ખેડી નથી.’ કવિએ કવિતા લખવા માટે આ કલ્પનાઓ કરી હશે ત્યારે કદાચ તેમને ખબર પણ નહીં હોય કે ટેક્નોલોજી ક્ષેત્રના ખેરખાંઓ આ દિશામાં સંશોધનો કરી રહ્યા છે. મૂળ મુદ્દા પર આવીએ તો હવે ટૂંક સમયમાં ટ્રાફિક જામથી થાકેલા કાર ડ્રાઈવરો પક્ષીઓની જેમ આકાશમાં ઊડતા હશે અને જો પ્લાન સફળ થાય તો ફૂડ કે દવાની ડિલિવરી ડ્રોન દ્વારા થતી હશે, કારણ કે ટેક્સી સર્વિસ પ્રોવાઇડર Uberના સંચાલકોએ ટૂંક સમયમાં વિશ્વના પાંચ દેશોમાં ‘ફ્લાઇંગ કાર’ ટેક્સી સર્વિસ શરૂ કરવાની જાહેરાત કરી છે જેમાં એક દેશ ભારતનો પણ સમાવેશ છે.